Am nächschte morge het dr Aldi nid rächt gwüsst, was er söu mache, und aues woner am tag vorhär het verzeut, het kei güutigkeit me gha. Das het mi ziemli schtinkig gmacht. Derfür hei mi dr rüggewind, die  schöni landschaft u dr rekordverdächtig schnitt vo 20km/h entschädiget. Zu mire rächte het mi die über 40 meile längi George Gill Range begleitet, wo mi schtarch a Jura het erinneret. So bini guet gluunet bi dr Frontier Lodge aacho. Hie hani füre campingplatz ychecket. D nacht choschtet ou hie 11A$ pro pärson, aber d gränze vom nazionaupark isch das mou mit 40km eidütig z wyt wäg gsy. Und usserdäm het mi dr Aldi jo ou müesse chönne finge, wenn er de isch zrügg cho.